หนังหุ้มปลายเปิดไม่ได้ครับมันติดกลางหัวอวัยเพศครับและก็มีขี้เปียกแล้วมีตุ่มน้ำตาลๆตรงใต้หัวอวัยวะเพศครับ แล้วมีตุ่มน้ำตาลๆตามลำอวัยเพศและไข่ด้วยครับ ผมควรบอกแม่อย่างไรแล้วควรบอกแพทย์ยังไงครับ
สวัสดีค่ะ ภาวะหนังหุ้มปลายองคชาตตีบหรือเปิดได้ไม่สุด คือภาวะที่ผิวหนังบริเวณปลายองคชาตหดตัวจนไม่สามารถดึงให้เปิดขึ้นได้ดังปกติ ซึ่งอาจไม่จำเป็นต้องเข้ารับการรักษาหากความผิดปกติดังกล่าวไม่ส่งผลกระทบต่อร่างกายหรือรบกวนการใช้ชีวิตประจำวันแต่หากหนังหุ้มปลายที่ตีบมาบีบรัดปลายอวัยวะเพศมากก่อให้เกิดความเจ็บปวดระหว่างมีเพศสัมพันธ์ หรือทำให้การทำความสะอาดอวัยวะเพศเป็นไปได้ยาก จนเกิดการหมักหมมของขี้เปียกจนมีการอักเสบติดเชื้อหรือมีตุ่มผิวหนังอักเสบตามมา อาจเป็นข้อบ่งชี้ในการทำการขลิบหนังหุ้มปลายแนะนำปรึกษาแพทย์หรือศัลยแพทย์เกี่ยวกับการขลิบหนังหุ้มปลายค่ะ สามารถแจ้งแพทย์ตามที่เขียนมาได้เลยค่ะ การรักษาด้วยยาอาจใช้ยาสเตียรอยด์ทาบางๆ ถ้าไม่ดีขึ้นแพทย์อาจพิจารณาทำการขลิบหนังหุ้มปลายในขณะนี้ควรงดการมีเพศสัมพันธ์ ทำความสะอาดอวัยะเพศภายนอกโดยควรทำความสะอาดบริเวณภายใต้หนังหุ้มปลายด้วยเพื่อไม่ให้มีเชื้อโรคหรือขี้ไคลสะสม ควรทำความสะอาดด้วยน้ำอุ่นทุกวันในระหว่างอาบน้ำ รวมทั้งดึงหนังหุ้มปลายองคชาตให้เปิดออกอย่างช้าๆ เมื่อทำความสะอาดเรียบร้อยแล้วควรเช็ดให้แห้งทุกครั้ง นอกจากนั้น ควรหลีกเลี่ยงการใช้สบู่ที่มีน้ำหอมหรือมีส่วนผสมของสารเคมีเพื่อลดการทำให้เกิดการระคายเคือง